BH โบรกแนะซื้อเป้า 200 บ. จับตากำไร Q3 โตแรงกว่า 3 เท่า ลุ้นทั้งปีทะลุ 4 พันล้าน  
BH โบรกแนะซื้อเป้า 200 บ. จับตากำไรไตรมาส 3/65 โตแรงกว่า 3 เท่า แตะ 1.23 พันล้าน ลุ้นทั้งปีทะลุ 4 พันล้าน  
BH โบรกแนะซื้อเป้า 200 บ. จับตากำไรไตรมาส 3/65 โตแรงกว่า 3 เท่า แตะ 1.23 พันล้าน ลุ้นทั้งปีทะลุ 4 พันล้าน  
17 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (17 ต.ค.65) ว่า บริษัท โรงพยาบาลบำรุงราษฎร์ จำกัด (มหาชน) หรือ BH แนะนำราคาเป้าหมาย 200 บาท โดยมีมุมมองต่อแนวโน้มงบไตรมาส 3/2565 คาดกำไรสุทธิ 1,235 ล้านบาท โต 317% เทียบช่วงเดียวกันของปีก่อน โต 6% เทียบไตรมาสก่อนหน้า) เติบโตสูง เทียบช่วงเดียวกันของปีก่อน  และเติบโตเทียบไตรมาสก่อนหน้า สอดคล้องกับที่ประเมินไว้
เนื่องจาก 1.คาดว่ารายได้โต 79% เทียบช่วงเดียวกันของปีก่อน  และโต 6% เทียบไตรมาสก่อนหน้า เติบโตตามการใช้บริการเพิ่มขึ้น โดยเฉพาะลูกค้าต่างชาติ Fly in คาดเติบโตสูงจากการเดินทางระหว่างประเทศผ่อนคลาย ประกอบกับมีอานิสงส์บวกจาก Pent up demand ของลูกค้ากลุ่มตะวันออกกลาง และอินโดไช่น่า, 2.คาด %Gross margin ดีขึ้นเทียบช่วงเดียวกันของปีก่อน และเทียบไตรมาสก่อนหน้า เป็น 46.8% จากอัตราครองเตียงคาดสูงกว่า 80% และคาดมีผลบวกจาก Intensity ค่ารักษาโรคที่มีการรักษาซับซ้อนสูงขึ้นจากการกลับมาใช้บริการของลูกค้าต่างชาติ
ส่วนแนวโน้มไตรมาส 4/2565 เบื้องต้นคาดว่ากำไรสุทธิเติบโต เทียบช่วงเดียวกันของปีก่อน  แต่ลดลง เทียบไตรมาสก่อนหน้า ตามทิศทางรายได้จากการใช้บริการมีแนวโน้มชะลอตัวในเดือน ธ.ค.
ขณะที่ทั้งปี 2565 คาดกำไรสุทธิ 4,150 ล้านบาท โต 225% เทียบช่วงเดียวกันของปีก่อน เติบโตสูงตามรายได้ และ %Gross margin ดีขึ้นเป็น 45.3% จาก 37.7% ประกอบกับกำไรสุทธิปี 2564 ฐานต่ำกว่าปกติจากการระบาดโรค COVID
ทั้งนี้ในปี 2566-2567 คาดว่ากำไรสุทธิโตเฉลี่ย 5%CAGR กลับมาเติบโตระดับปกติ ประกอบกับยังกังวลเรื่อง Capacity จากแผนปิดปรับปรุงห้องพักผู้ป่วยใน (IPD) ทำให้มีเตียงรองรับการให้บริการราว 432 เตียง
ขณะที่มีอัตราครองเตียงสูงกว่า 80% อาจเป็นอุปสรรคต่อการเติบโตในระยะยาว รวมทั้งการแข่งขันในกลุ่มโรงพยาบาลระดับ Premium มีแนวโน้มรุนแรงขึ้น ทำให้อัตรากำไรเพิ่มขึ้นค่อนข้างจำกัด